कोचेरिल रमण नारायण स्वतंत्र भारत के पहले दलित एवं मलयाली राष्ट्रपति थे. इनका जन्म 27 अक्टूबर 1920 में केरल के एक छोटे से गांव पेरुमथॉनम उझावूर, त्रावणकोर में हुआ था. वैसे इनका जन्म 4 फ़रवरी 1920 को हुआ था, लेकिन जब इनके अंकल स्कूल में इनका दाखिला के लिए गए तो सही तारीख पता न होने की वजह से उन्होंने 27 अक्टूबर 1920 लिखवा दी, इसके बाद से इसे ही ऑफिसियल मान लिया गया. के आर नारायण बहुत गरीब परिवार के थे. वे परवान जाति के थे, जिसके अनुसार उन्हें नारियल तोड़ कर अपना भरण पोषण करना होता था. इनके पिता का नाम कोचेरिल रमण विद्यार एवं माता का नाम पुन्नाथठुरावीथी पप्पियाम्मा था.